text: Kolding starter håndboldakademi
  01 august 2010 kl. 07.53
  KIF Håndbold i Kolding starter nyt håndboldakademi søndag den 1. august - et initiativ som skal være med til at bevare KIF Håndbolds position i toppen af dansk håndbold.
  Målet med akademiet er, at eleverne får afprøvet deres talent fuldt ud - eleverne skal bo på KIF Sportellet og dermed være i et elitepræget håndboldmiljø hver dag.
  Det er planen at eleverne skal træne op til 10 gange om ugen, og de vil bl.a. blive specialtrænet af KIF-stjerner som Lars Christiansen og Anders Petersen. Ansvarlig for projektet er KIFs ligatræner Flemming Pedersen.
  Usddannelsen er skabt i samarbejde med Kolding Kommunes Elitesatsning - byens undervisningsinstitutioner samt Syddansk Universitet og Handelsskolen i Vejle.
  Håndboldakademiet henvender sig til unge i alderen mellem 16 og 23 år.
  